[bookmark: _Hlk49417700]DARBA UZDEVUMS
Ēku būvapjoma, arhitektonisko un būvkonstrukciju risinājumu priekšlikuma izstrāde 
Rīgas Austrumu klīniskās universitātes slimnīcas Hipokrāta ielā infrastruktūras objektu pārbūvei 

Situācijas apraksts un pamatnostādnes
SIA “Rīgas Austrumu klīniskā universitātes slimnīca” plāno īstenot papildu medicīnisko pakalpojumu ieviešanas pasākumus Hipokrāta ielas teritorijā (Hipokrāta iela 2 un Hipokrāta iela 4, Rīgā). Pasākumu ietvaros ir paredzēts izbūvēt vairākus jaunus infrastruktūras objektus, kas ietekmēs kopējo teritorijas apbūvi, labiekārtojumu, transporta un cilvēku kustību, kā arī kopējo arhitektonisko/ vizuālo risinājumu.
Apbūves attīstības ietvaros sākotnēji plānots izbūvēt šādus jaunus infrastruktūras objektus:
1) aptiekas loģistikas ēku;
2) stacionāra ēku savienošanu ar pāreju 2.stāva līmenī;
3) infekciju slimību bloka piebūvi Neatliekamās medicīnas un pacientu uzņemšanas klīnikai (nav uzdevuma priekšmets, taču jāievērtē projekta ģenplāna izstrādē un vizualizācijā);
4) Tālākā perspektīvā paredzēts izbūvēt jaunu ārstniecības korpusu (nav uzdevuma priekšmets).

[bookmark: _Hlk49420239]Lai veidotu vienotu un loģisku teritorijas attīstību un vienotu slimnīcas ēku kopējo ansambli, sākotnēji nepieciešams izstrādāt teritorijas attīstības koncepciju, rēķinoties ar esošo apbūvi, tajā iekļaujot jaunos infrastruktūras objektus. Ņemot vērā to, ka katru no jaunajiem objektiem plānots iepirkt atsevišķa iepirkuma ietvaros, tad ir svarīgi, lai tālākajā projektu izstrādes procesā visi objekti tiktu īstenoti atbilstoši vienotai teritorijas attīstības koncepcijai, tajā skaitā vienotai arhitektoniskai vīzijai.  Izstrādājams plānoto būvju arhitektūras un būvkonstrukciju konceptuāls risinājums. Šādu kopēju attīstības vīziju varētu izmantot par pamatu tālākajā apvienotajā  projektēšanas un būvniecības “projektē un būvē”  procesā (darba uzdevuma sagatavošanā, iepirkumā, būvprojektēšanā).
Plānoto ēku optimālais novietojums zemesgabalā risināms atbilstoši grafiskajiem pielikumiem un ņemot vērā slimnīcas darba specifiku, autotransporta pacientu un personāla kustības plūsmu.
Ēkas “projektē un būvē” ietvaros projektējamas kā zema enerģijas patēriņa ēkas. Līdz ar to, saistībā ar energoefektivitāti, plānojot teritorijas un ēku būvapjomu attīstību, jāpievērš uzmanība ēku dizainam, novietojumam pret debespusēm, izmantojamiem materiāliem u.c. jautājumiem, lai izstrādātie attīstības priekšlikumi tālākajā projektēšanas procesā būtu skaidri definēti attiecībā uz zema enerģijas patēriņa ēku projektēšanu.

Plānotie infrastruktūras objekti un to izvietojums teritorijā

1. APTIEKAS LOĢISTIKAS ĒKA

Šobrīd medikamenti un medicīnas preces glabājas 5 dažādās vietās un to kapacitāte jau šobrīd faktiski ir izsmelta. Slēgta tipa aptiekas atrašanās vairākās vietās būtiski apgrūtina krājumu plānošanu un izlietojuma kontroli, kas noved pie vairāku administratīvu funkciju dublēšanās. Vairākas no dislokācijas vietām ir nepiemērotas liela apjoma preču krājumu glabāšanai un preču piegādēm.
Turpmāk slimnīcas slēgta tipa aptiekās būs jānodrošina lielāki zāļu rezerves krājumi. Lai nodrošinātu vienotas slēgta tipa aptiekas izveidi, paredzēts pārbūvēt esošās tehniskās būves, kas piekļaujas esošajam pazemes savienojumam starp stacionāriem un izbūvēt jaunu aptiekas loģistikas centru, kā arī tā savienojumus ar stacionāriem 2. stāva līmenī. Tādejādi tiks nodrošināta ne tikai medikamentu un medicīnas preču pieņemšana un uzglabāšana, bet arī iekšējā loģistika. Projektā jāparedz: 
· ērtu transporta un piegādes zonu;
· telpas preču pārbaudei un reģistrācijai;
· medikamentu uzglabāšanas un kontroles sistēmu; 
· medikamentu un medicīnas preču krājumu uzglabāšanas telpas ar attiecīgu aprīkojumu tā pārvietošanai;
· nepieciešamo liftu skaitu precēm un personālam;
· personāla, tehniskās un palīgtelpas.

Plānotā aptiekas loģistikas ēkas kopējā platība orientējoši sastāda 2500-3000m2. Tā izvietota vienā pazemes un 3 virszemes līmeņos, kas savienota ar pazemes un virszemes savienojumu starp stacionāriem un korpusiem. 

2. STACIONĀRA ĒKAS SAVIENOJOŠĀ PĀREJA
Stacionārs”GAIĻEZERS”

[image: ]Stacionārs”LOC”


RAKUS Hipokrāta ielas teritorijā atrodas divi stacionāri (“Gaiļezers” un “Latvijas Onkoloģijas centrs”), Neatliekamās medicīnas un pacientu uzņemšanas klīnika, kurai jānodrošina vienoto pacientu uzņemšanu stacionāros, kā arī paredzēts veidot jaunu stacionāra ēku infekciju slimību ārstēšanai, nepieciešams atrisināt drošu un ērtu pacientu pārvietošanu ēku kompleksā. 

Lai risinātu jautājumu par drošu un visiem ērtu pārvietošanos starp stacionāriem un NMPUK, nepieciešams izveidot stacionārus savienojošu, segtu, apsildāmu, ar inženierkomunikācijām nodrošinātu pāreju sistēmu 2.stāva līmenī, ņemot vērā loģistiku, pacientu plūsmu, ievērtējot autotransporta, tajā skaitā neatliekamās medicīniskās palīdzības transporta kustību.
Šāda savienojuma izveidošana nodrošinās stacionēto pacientiem minimālu saskarsmes risku ar ambulatorajiem pacientiem, minimizējot infekciju izplatīšanās riskus, novērsīs ārējās vides ietekmi.
Pāreja pieslēdzas esošajiem stacionāru gaiteņu sistēmai. Pāreja jāprojektē tāda platuma, lai varētu ērti izmainīties 2 virzienos pārvietojamas gultas ar pavadoni. Pieslēgumu vietās paredzamas automātiski veramas stiklotas durvis, atbilstoši UPP, kā arī iespējami telpas paplašinājumi. Nepieciešamās vietās pāreja saistīta ar papildu vertikālajām komunikācijām.

3. NEATLIEKAMĀS MEDICĪNAS UN PACIENTU UZŅEMŠANAS KLĪNIKAS INFEKCIJU SLIMĪBU BLOKS

Lai būtu iespēja nodrošināt infekciozo pacientu atsevišķu uzņemšanu, izbūvējams jauns infekciju slimību un infekciozo pacientu observācijas bloks - paredzama jauna 2 stāvu apjoma ēkas piebūve tagadējās NMPUK ēkas priekšpusē,  stāvlaukuma vietā. 
Plānots izvietot no vispārējās plūsmas nodalītu piekļuvi 8 infekciju izolatoriem, pacientu šķirošanas zona un intensīvās aprūpes palāta, reanimācijas zāle, 14 vienvietīgas infekciju pacientu observācijas palātas ēkas pirmajā stāvā. Ēkas otrajā stāvā 20 vienvietīgas infekciju pacientu observācijas palātas, kas saistītas ar māsu posteņiem, radioloģiskās diagnostikas kabinetus kā arī citas saimniecības, personāla un medicīnisko manipulāciju telpas. 
Ērtai medicīnas personāla un pacientu plūsmai, jaunbūvējamo ēkas daļu ar esošo NMPUK ēku nepieciešams savienot ar virszemes pāreju, kas savienos visas stacionāru ēkas caur slūžām.

Koncepcijas izstrādes ietvaros veicamie uzdevumi
1. Esošās situācijas izpēte:
a. veikt teritorijas un ēku izpēti, ciktāl tas papildus nepieciešams RAKUS rīcībā esošajam esošo objektu tehniskās apsekošanas atzinumiem, kas izstrādāti 2019./2020.gadā.
b. veikt ēku un teritorijas dokumentācijas izpēti (piemēram, inventarizācijas lietas, būvprojekti, fasāžu atjaunošanas dokumenti, u.c.);
c. veikt esošo inženiertīklu izpēti, ārējo tīklu pievadus, saslēgumus starp esošajām ēkām u.c. kas var ietekmēt plānoto infrastruktūras objektu izvietojumu;
2. Plānoto infrastruktūras objektu detalizēta izpēte:
a. iepazīšanās ar plānotajiem objektiem, pieejamo dokumentāciju;
b. iepazīšanās ar izvietojamām funkcijām, nepieciešamo infrastruktūru;
c. apbūves noteikumu un citu normatīvo aktu izpēte, kas ietekmētu infrastruktūras izbūvi;
3. Arhitektoniskās koncepcijas izstrāde:
a. izstrādāt arhitektonisko koncepciju katram no 3 tuvākajā laikā plānotajiem infrastruktūras objektiem, kas ietver:
i. apjoma, novietojuma priekšlikuma izstrādi;
ii. katra objekta fasādes risinājuma izstrādi (tai skaitā ievērojot fasādes apgaismojumu, teritorijas apgaismojumu);
b. ēku novietojuma un fasāžu priekšlikuma ietvaros jāpiedāvā vismaz 3 alternatīvi un atšķirīgi arhitektoniskie risinājumi, izstrādājot augstas kvalitātes vizualizācijas:
i. no vismaz 3 skata punktiem katra;
ii. integrēta vienotā foto montāžā ar esošajām ēkām un būvēm teritorijā;
c. pasūtītājs izvēlas viens no piedāvātajiem risinājumiem, kuru izpildītājs detalizē, detalizācija tālāk izmantojami būvprojekta izstrādes posmā):
i. sniedzot fasādes materiālu detalizētu specifikāciju;
ii. izbūves konceptuālos risinājumus.
4. Būvkonstrukciju koncepcijas izstrāde:
a. izstrādāt aptiekas loģistikas ēkas būvkonstrukciju konceptuālo risinājumu:
i. izpētīt esošās pazemes būves un inženierkomunikācijas;
ii. izpētīt pieejamos dokumentus – izstrādes procesā esošās būves tehniskās apsekošanas atzinums, ģeotehniskā izpēte un topogrāfiskais plāns;
iii. izstrādāt konceptuālos risinājumus materiālu izvēlē, izbūves metodēs un citos būtiskos aspektos, kas ietekmētu būvniecības procesu un novērstu neparedzētu izmaksu riskus;
b. ēkas savienojošās pārejas būvkonstrukciju konceptuālais risinājums:
i. izpētīt esošās pazemes un virszemes ēkas un būves, kuras ietekmētu jaunizbūvētā pāreja;
ii. izpētīt pieejamos dokumentus – esošo ēku un būvju inventarizācijas lietas, tehniskās apsekošanas atzinumi, vēsturiskie būvprojekti, u.c., izstrādes procesā esošās pazemes būves tehniskās apsekošanas atzinums, ģeotehniskā izpēte un topogrāfiskais plāns;
iii. izstrādāt konceptuālos risinājumus pamatiem un pārejas konstrukcijai, materiālu izvēlē, izbūves metodēs un citos būtiskos aspektos, kas ietekmētu būvniecības procesu un novērstu neparedzētu izmaksu riskus.

Darbu izpildes termiņi 
1. Esošās situācijas izpēte un arhitektūras koncepcijas izstrāde – 3 nedēļas no līguma noslēgšanas;
2. Detalizēta arhitektūras un būvkonstrukciju koncepcijai– 2 nedēļas no pasūtītāja lēmuma, par izvēlēto arhitektūras koncepciju paziņošanas brīža.

Samaksas kārtība
1.  50% no piedāvātās līgumcenas – 30 dienu laikā pēc esošās situācijas izpētei un arhitektūras koncepcijas izstrādes un prezentēšanas pasūtītājam, kā arī PN akta un rēķina saņemšanas pie pasūtītāja;
2. 50% no piedāvātās līgumcenas - 30 dienu laikā pēc detalizētas arhitektūras un būvkonstrukciju koncepcijas izstrādes, saskaņošanas ar pasūtītāja, kā arī PN akta un rēķina saņemšanas pie pasūtītāja.
image5.jpeg




image1.png
S

Lavies @
olodjjas centrs ¥





image2.jpeg
>
v — .
g s NS U
(Onkolghiiascentrs - ~
" .

r -
i . . i
| 7 B !
| - % iy iclojunii '
|’ h SIS P —
Mg | ' -
2 I p bl
e gt w 4] i
o L iiji . &
b o
e ma VL8 44| 0
d ———

;l




image3.png




image4.png
wlldsflaojof N o] o

LoC

APTIEKAS LOGISTIKAS CENTRS

LIFTI

GAILEZERS





